《制置侍郎阁学台座俯从乡论营求胜地改建贡闱》
宋代·度正

皇家科目钓英豪，手大方能得巨鳌。
考论勋庸推虎榜，讲求师友自鸾刀。
泉翁竟被盲夫弃，云叟空劳圣主褒。
细看当年权造化，欧公眼目独清高。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。